“तीन वर्ष भैसक्यो पानी पर्दा गाउँभरिका मान्छे सुत्न पाउँदैनन्, रात विरात बालबच्चा च्यापेर चौरमा दौडिनुपर्छ, हामीले शान्तिसँग बस्न पाउने कहिले ?” प्रदेश नं ७ का मुख्यमन्त्री त्रिलोचन भट्टलाई यो प्रश्न गर्ने व्यक्ति थिए थलारा–९ आमबगरका विश्वप्रकाश जोशी । तीन वर्षअघि सडक डिभिजन कार्यालय, बैतडीले निर्माण गरेको जडार–कोइरालकोट सडकका कारण शुरु भएको पहिरोले गाउँ नै जोखिममा परेपछि सुरक्षित ठाउँमा बस्ती सारिदिन माग गर्दै उनी लगायतका गाउँलेहरू वैशाख पहिलो हप्ता धनगढीस्थित मुख्यमन्त्रीको कार्यालय पुगेका थिए ।
